Նշենք, որ դեպի Մոսկվա, Կրասնոդար ու Սամարա կանոնավոր փոխադրումներ կատարելու իրավունք ունի նաեւ «Ավիակոմպանիա Արմենիան», որը, սակայն, առայժմ օդանավ չի շահագործում: Հարցին, թե երբ կսկսեն փոխադրումները, «Տարոն-Ավիայի» ղեկավարը նշեց, որ պետք է IATA-ի կոդ ստանան: Նախկինում ընկերությունն ուներ այդպիսին՝ K7, սակայն, Պապիկյանի տեղեկացմամբ, այն տրվել էր ժամանակավոր, եւ հետագայում իրենք հրաժարվել էին դրանից: Այժմ, ըստ նրա, մեկ-մեկուկես ամիս կտեւի, մինչեւ IATA-ի մշտական կոդ ստանալու գործընթացն ավարտվի: Այդ կոդն անհրաժեշտ է կանոնավոր փոխադրումների համար, իսկ մինչ այս՝ 2007-ից, ընկերությունն աշխատել է ոչ կանոնավոր (չարտեր) փոխադրումների ոլորտում (սկզբնական շրջանում «Տարոն-Ավիան» բեռնափոխադրող էր), ինչի համար բավարար էր ICAO-ի տված կոդը՝ TRV: Կոդի ձեռքբերումից հետո կսկսվի տոմսերի վաճառքը, եւ առաջին թռիչքը, ըստ Գ. Պապիկյանի, հավանաբար կկայանա սեպտեմբերին: